**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 19.04.2021**

**Prítomní členovia komisie:** Jozef Nagy, Angéla Jágerová, Peter Puss, Peter Andrássy, Kitti Cédl Zima, Štefan Valocsay

Ostatní prítomní:

Csaba Orosz - primátor mesta

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Žiadosti občanov**

**K bodu 1)**

Predseda Výboru m.č. Mliečno informoval členov o  Správe audítora o overení riadnej účtovnej závierky za rok 2020. Výbor m.č. Mliečno prerokoval výročnú správu, záverečný účet a účtovnú závierku mesta Šamorín a mestom riadených rozpočtových organizácií za rok 2020.

Výbor m.č. Mliečno odporúča správu predložiť na schválenie MsZ Šamorín.

Predseda Výboru m.č. Mliečno oboznámil prítomných s programom zasadnutia mestského zastupiteľstva Šamorín.

**Návrh na schválenie VZN č. 2/2021 –** ktorým sa vyhlasuje Záväzná časť Územného plánu mesta Šamorín – zmeny a doplnky k územnému plánu.

Výbor m.č. Mliečno odporúča návrh schváliť na MsZ v Šamoríne.

**Návrh na schválenie VZN č. 3/2021 -** po prerokovaní návrhu zmeny o poskytovaní sociálnych služieb, o spôsobe a výške úhrad za tieto služby týkajúcej sa hlavne pripravovaného zariadenia opatrovateľskej služby, členovia výboru odporučili návrh predložiť na schválenie mestskému zastupiteľstvu mesta Šamorín. Mesto plánuje sprístupniť občanom služby zariadenia v roku 2021 v areáli Domova seniorov Ambrózia Idősek otthona.

**Návrh na prerozdelenie transferov z rozpočtu mesta na rok 2021**

Prerozdelenie dotácií pre šport a mládež, pre kultúru a cirkev a pre školstvo na rok 2021 je na základe odporúčania odborných komisií MsZ.

Materiál je vypracovaný a predložený na prerokovanie v zmysle zásad nakladania s finančnými prostriedkami mesta a s rozpočtom mesta na rok 2021.

Výbor m.č. Mliečno odporúča návrh predložiť na schválenie MsZ v Šamoríne.

**K bodu 2)**

**Žiadosť o dlhodobý prenájom alebo kúpu pozemku**

Žiadatelia Bálint Botló, bytom Bučuháza 94 a László Pék, bytom Bučuháza 96, žiadajú o dlhodobý prenájom alebo kúpu pozemku na kat. území Bučuháza, č.parc.68/2 vo výmere 193m2. Účelom prenájmu alebo kúpy by bola revitalizácia zelene a vytvorenie oddychovej zóny pre obyvateľov mestskej časti Bučuháza

**Žiadosť o odkúpenie mestských pozemkov**

RNDr. Miroslav Nahálka a manželka Mgr. Renáta Nahálková, bytom Kvetoslavov podali žiadosť o vyjadrenie sa k možnosti a podmienkam odkúpenia dvoch mestských pozemkov evidovaných v k.ú. Bučuháza, č. parcel 68/2 a 68/5.

Primátor mesta - ak majú záujem o odkúpenie nehnuteľnosti viacerí záujemcovia, predaj sa uskutočňuje na základe dražby.

Výbor m.č. Mliečno sa stotožňuje s názorom primátora a podporuje ho.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

Zapísala: Mária Óvári predseda Výboru m.č. Mliečno